b'\n_START_ARTICLE_\nBakteriofagas\n_START_PARAGRAPH_\nBakteriofagas (nuo bacteria ir gr. \xc5\xbeod\xc5\xbeio \xcf\x86\xce\xac\xce\xb3\xce\xbf\xcf\x82 \xe2\x80\x93 \xe2\x80\x9evalgyti\xe2\x80\x9c) \xe2\x80\x93 pavienis virusas, pa\xc5\xbeeid\xc5\xbeiantis bakterijas ir arch\xc4\x97jas. Da\xc5\xbeniausiai patenka \xc4\xaf bakterijos l\xc4\x85stel\xc4\x97s vid\xc5\xb3 ir sukelia jos liz\xc4\x99._NEWLINE_Bakteriofagai sudaryti i\xc5\xa1 baltym\xc5\xb3, kurie kapside apgaubia DNR arba RNR genom\xc4\x85 ir gali tur\xc4\x97ti palyginti paprastas arba sud\xc4\x97tingas strukt\xc5\xabras. Bakteriofagai yra vieni i\xc5\xa1 labiausiai paplitusi\xc5\xb3 ir \xc4\xafvairiausi\xc5\xb3 organizm\xc5\xb3 biosferoje, jie randami visur, kur egzistuoja bakterijos. Manoma, kad \xc5\xbdem\xc4\x97je yra daugiau nei 10\xc2\xb3\xc2\xb9 bakteriofag\xc5\xb3, tai yra daugiau negu bet kokie kiti organizmai, \xc4\xafskai\xc4\x8diuojant bakterijas._NEWLINE_Bakteriofagai naudojami antibakterin\xc4\x97je terapijoje, antibiotik\xc5\xb3 gamyboje. \xc5\xbdymesni bakteriofagai: streptokokinis, stafilokokinis, dizinterinis, piobakteriofagas. Bakteriofagai panaudojami ir gen\xc5\xb3 in\xc5\xbeinerijoje.'